# Personālais datorsVAIO Fit 13A/14A/15ASVF13N1/SVF14N1/SVF15N1

## Ieslēgšanas paroles iestatīšana un mainīšana

Izmantojot BIOS funkciju, varat iestatīt VAIO datora sāknēšanas paroli (ieslēgšanas paroli). Pēc VAIO logotipa parādīsies ieslēgšanas paroles ievadīšanas uzvedne, lai varētu startēt datoru.

Ir divu tipu paroles. Vispirms iestatiet iekārtas paroli.

- Iekārtas parole (administratoriem):

  izmantojot šo paroli, lietotāji ar administratora tiesībām var mainīt visas iestatījumu opcijas BIOS iestatīšanas ekrānā, kā arī startēt VAIO datoru.

- Lietotāja parole (lietotājiem bez administratora tiesībām):

  izmantojot šo paroli, lietotāji var mainīt dažas BIOS iestatīšanas opcijas, kā arī startēt VAIO datoru. Lai iestatītu lietotāja paroli, sākumā jāiestata administratora parole.

1. Nospiediet pogu ASSIST, kamēr VAIO dators ir izslēgts.

   Tiek parādīts ekrāns VAIO Care (Rescue Mode).

2. Izvēlieties opciju Start BIOS setup.

   Ja parole jau ir iestatīta, ievadiet to.

   Tiek parādīts BIOS iestatīšanas ekrāns.

3. Nospiediet taustiņuvai, lai atlasītu cilni Security, izvēlieties opciju Set Machine Password vai Set User Password un pēc tam nospiediet taustiņu Enter.

   Tiek parādīts paroles ievades ekrāns.

4. Ievadiet paroli un nospiediet taustiņu Enter.

   Lai mainītu paroli, ievadiet pašreizējo paroli un jauno paroli. Paroli var veidot ne vairāk kā 32 burtciparu rakstzīmes (ieskaitot atstarpes), un tā ir reģistrjutīga.

5. Nospiediet taustiņuvai, lai atlasītu opciju Password when Power On, un nospiediet taustiņu Enter un izvēlieties opciju Enabled.
6. Nospiediet taustiņuvai, lai atlasītu cilni Exit, izvēlieties opciju Exit Setup un pēc tam nospiediet taustiņu Enter.
7. Pēc apstiprinājuma uzvednes parādīšanās nospiediet taustiņu Enter.

#### Piezīme

- Noteikti pierakstiet paroli, lai neaizmirstu to.

- Ja aizmirsīsiet paroli, nevarēsiet sāknēt VAIO datoru.

- BIOS iestatīšanas ekrānā varat atiestatīt lietotāja paroli, ievadot iekārtas paroli.

- Ja aizmirsīsiet iekārtas paroli, tā būs atkārtoti jāiestata pilnvarotam Sony servisa un atbalsta centra pārstāvim. (Tiks iekasēta atiestatīšanas maksa.)

Uz lapas sākumu

### Saistītās tēmas

- Ieslēgšanas paroles dzēšana
- Operētājsistēmas Windows paroles izveide, maiņa vai noņemšana
- Kā rīkoties, ja ir aizmirsta VAIO datora startēšanai nepieciešamā ieslēgšanas parole?

Uz lapas sākumu