# Personālais datorsVAIO Fit 13A/14A/15ASVF13N1/SVF14N1/SVF15N1

## Datu dublēšana, kad nevar startēt operētājsistēmu Windows

Ja nevarat startēt operētājsistēmu Windows, dublējiet savus datus, izmantojot pakalpojumu VAIO Care (Rescue Mode): VAIO recovery solutions.

1. Nospiediet pogu ASSIST, kamēr VAIO dators ir izslēgts.

   Parādās ekrāns VAIO Care (Rescue Mode).

2. Atlasiet opciju Start troubleshooting (recovery).

   Izpildiet ekrānā redzamās instrukcijas, līdz parādās ekrāns Izvēlieties opciju (Choose an option).

3. Izvēlieties vienumu Novērst problēmu (Troubleshoot) un VAIO recovery solutions.

   Izpildiet ekrānā redzamās instrukcijas, līdz parādās ekrāns VAIO Care (Rescue Mode): VAIO recovery solutions.

4. Izvēlieties vienumu Tools un Rescue Data.
5. Izpildiet ekrānā redzamās instrukcijas.

#### Padoms

- Ja tiek parādīts displeja valodas izvēles logs, 3. darbībā izvēlieties nepieciešamo valodu un pēc tam atlasiet opciju Labi.

- Var arī startēt VAIO Care (Rescue Mode): VAIO recovery solutions, izmantojot atkopšanas datu nesēju. Skatiet vairāk informācijas tēmā Atkopšana no atkopšanas datu nesēja.

- Ja izvēlaties opciju Custom rescue, izglābtos failus ieteicams saglabāt ārējā cietajā diskā.

#### Piezīmes par VAIO Care (Rescue Mode): VAIO recovery solutions lietošanu

- Rīkojieties ar izglābtajiem failiem uzmanīgi, lai aizsargātu tos no nepilnvarotas piekļuves.

- Atspējojiet Windows cietā diska diskdziņa šifrēšanas līdzekli, pirms izmantot pakalpojumu VAIO Care (Rescue Mode): VAIO recovery solutions datu dublēšanai un atjaunošanai.

  Tomēr izglābtajiem failiem, kas iebūvētajā atmiņas ierīcē nav šifrēti, var viegli piekļūt nepilnvaroti lietotāji, izmantojot atkopšanas datu nesēju un šo lietojumprogrammu. Tādēļ pēc šīs lietojumprogrammas lietošanas noteikti iestatiet ieslēgšanas vai cietā diska paroli, iespējojiet Windows cietā diska kodēšanas līdzekli un glabājiet atkopšanas datu nesēju drošā vietā, lai aizsargātu izglābtos failus no nepilnvarotas piekļuves.

- Lai atjaunotu ar autortiesībām aizsargātus datus, piemēram, mūzikas failus, kas ir apkopoti digitālās multivides atskaņošanas lietojumprogrammās, izmantojiet dublēšanas rīku, kas ir norādīts datu importēšanai izmantotajā lietojumprogrammā. Uzņēmums Sony negarantē datu atskaņošanas saderību, ja dati nav atjaunoti, izmantojot norādīto dublēšanas rīku.

- Pakalpojums VAIO Care (Rescue Mode): VAIO recovery solutions neatbalsta tāda faila dublēšanu, kura nosaukums, ieskaitot ceļu, pārsniedz 260 rakstzīmes.

- Pakalpojuma VAIO Care (Rescue Mode): VAIO recovery solutions lietošana negarantē visu iebūvētajā atmiņas ierīcē esošo failu dublēšanu.

  Uzņēmums Sony neatbild par datu zudumiem, kas radās dublēšanas rezultātā.

- Kamēr lietojat pakalpojumu VAIO Care (Rescue Mode): VAIO recovery solutions, izmantojiet VAIO datora darbināšanai maiņstrāvas adaptera elektropadeves vadu.

- Jūsu VAIO dators tiek automātiski restartēts 72 stundas pēc pakalpojuma VAIO Care (Rescue Mode): VAIO recovery solutions startēšanas. Ja dublēšanas procesā ir pagājušas 72 stundas, process tiks apturēts, un dators restartēsies. Nav veida, kā atsākt šo procesu.

- Izglābtos failus var sadalīt divos vai vairākos failos un saglabāt norādītajā vietā vai mainīt to nosaukumu atkarīgi no izvēlētās saglabāšanas vietas. Izmantojiet VAIO Data Restore Tool, lai atjaunotu izglābtos failus. Skatiet vairāk informācijas tēmā Datu atjaunošana ar VAIO Data Restore Tool.

- Ja ārējā cietajā diskā vai optiskajā diskdzinī netiek atbalstīts USB savienojums, jāinstalē draiveris.

Uz lapas sākumu

### Saistītās tēmas

- Par dublēšanu
- Par dublēšanas tipiem
- Datu atjaunošana ar VAIO Data Restore Tool
- Atjaunošanas punkta izveide
- Sistēmas failu atjaunošana, izmantojot atjaunošanas punktu, kad neizdodas startēt operētājsistēmu Windows

Uz lapas sākumu