# Personālais datorsVAIO Fit 13A/14A/15ASVF13N1/SVF14N1/SVF15N1

## Televizora pievienošana, izmantojot HDMI ievades portu

Izmantojot HDMI kabeli (nav iekļauts komplektācijā), VAIO datoru var pievienot televizoram, kas aprīkots ar HDMI ievades portu.

Skatiet vairāk informācijas par uzstādīšanu un lietošanu rokasgrāmatā, kas iekļauta televizora komplektācijā.

1. Pievienojiet televizora elektropadeves vadu maiņstrāvas kontaktligzdai un ieslēdziet to.
2. Pievienojiet vienu HDMI kabeļa galu VAIO datora HDMI izvades portam (Sānu daļas un vadīklas), bet otru galu – televizoram.
3. Iestatiet televizora ievadi uz ārēju ievadi.

   Televizorā tiek parādīts VAIO datora ekrāna attēls.

#### Piezīme

- HDMI izvades porta forma ir atkarīga no iegādātā modeļa. Izmantojiet HDMI kabeli, kas ir saderīgs ar jūsu VAIO datora HDMI izvades portu.

- Ja izmantojat ierīces draiveri, ko nav nodrošinājis uzņēmums Sony, attēls netiks parādīts un audioskaņa nebūs dzirdama. Atjaunināšanai vienmēr izmantojiet uzņēmuma Sony nodrošināto ierīces draiveri.

- Lai dzirdētu audio skaņu no HDMI izvades portam pievienotas ierīces, jāmaina skaņas izvades ierīce. Skatiet detalizētas instrukcijas tēmā Skaņas izvades ierīces maiņa.

#### Padoms

- VAIO datora HDMI izvades ports atbilst prasībām, kas ir norādītas standartā par liela joslas platuma kanālā raidīta ciparu satura aizsardzību (HDCP – High-Bandwidth Digital Content Protection). Autortiesību aizsardzības nolūkā šis ports var kodēt digitālo video signālu pārraides kanālu, tādējādi nodrošinot iespēju plašā klāstā skatīt ar autortiesībām aizsargātu un augstas kvalitātes saturu.

Uz lapas sākumu

### Saistītās tēmas

- Displeja režīmu izvēle
- Vairāku monitoru funkcijas izmantošana
- Ekrāna attēla izšķirtspējas (izmēra) mainīšana
- Ekrāna attēla izšķirtspējas (izmēra) mainīšana ierīcē, kas pievienota ar HDMI kabeli

Uz lapas sākumu