# Personālais datorsVAIO Fit 13A/14A/15ASVF13N1/SVF14N1/SVF15N1

## Piezīmes par iebūvētajiem sensoriem

Pirms iebūvēto sensoru izmantošanas izlasiet turpmākos brīdinājumus par pareizu lietošanu.

### Piezīmes par iebūvētā akselerometra lietošanu

- Datora ekrāna orientāciju nevar mainīt, kamēr VAIO dators ir pievienots ārējam displejam. Ja pievienojat datoru ārējam displejam, kamēr izmantojat to portretorientācijā, datora ekrāns automātiski pārslēgsies ainavorientācijā (horizontālā) orientācijā.

- Datora ekrāna rādījums var tikt izkropļots, ja maināt orientāciju, kamēr ir aktivizēts ekrānsaudzētājs.

- Dažas lietojumprogrammas neatbalsta portretorientāciju un var nedarboties pareizi. Šādā gadījumā lietojiet savu VAIO datoru ainavorientācijā.

### Piezīmes par iebūvētā digitālā kompasa lietošanu

- Iebūvētais digitālais kompass darbojas, nosakot magnētisku virzienu. Nepaļaujieties tikai uz atrašanās vietas informāciju, ko sniedz iebūvētais digitālais kompass.

  Digitālā kompasa precizitāti var viegli ietekmēt magnētiskie traucējumi, un tas var nedarboties pareizi, jo īpaši tālāk minētajās vietās:

  - Liftā vai telpā, kas satur dzelzs materiālus, piemēram, dzelzs rāmjus vai dzelzsbetonu

  - Dzelzsbetona konstrukcijas, piemēram, gājēju tilta vai lidostas vai dzelzceļa stacijas vestibila, tuvumā

  - Vilciena vai automašīnas tuvumā vai iekšienē

  - Uz zemes esoša transformatora vai augstsprieguma pārvades elektrolīniju tuvumā

  - Metāla izstrādājuma, piemēram, metāla darbagalda vai citu metāla mēbeļu tuvumā

  - Tāda materiāla tuvumā, kam ir ļoti liels magnētisko traucējumu risks, piemēram, magnēta, magnētiska turētāja vai skaļruņu tuvumā

    Komplektācijā iekļautā pildspalva (Ciparotāja irbulis) satur magnētu. Ja pietuvināt pildspalvu sava VAIO datora magnetometrs () tuvumā vai novietojat to uz tastatūras magnetometra tuvumā, digitālais kompass var nedarboties pareizi. (modeļiem, kam ir Ciparotāja irbulis)

    SVF13N

    SVF14N/SVF15N

- Ja magnētiskais lauks pa jūsu VAIO datoru ir nestabils, iebūvētā digitālā kompasa precizitāte var samazināties; tomēr tas ir normāli un nenorāda uz darbības traucējumu. Šādā gadījumā digitālais kompass jākalibrē.

  Pārvietojieties tālāk no materiāliem, kas izraisa magnētiskos traucējumus, piemēram, metāla izstrādājumiem vai magnētiem, un veiciet turpmākās darbības, kamēr izmantojat lietojumprogrammu, kas lieto digitālo kompasu.

  Kad veicat darbības ar pildspalvu aprīkotos modeļos, turiet pildspalvu atstatus no sava VAIO datora.

  - Novietojiet savu VAIO datoru uz plakanas virsmas, turiet to ar abām rokām un pēc tam pagrieziet to par 360 grādiem pulksteņrādītāja virzienā, LCD ekrānam esot paceltam.

  - Novietojiet savu VAIO datoru uz plakanas virsmas, turiet to ar abām rokām, un pēc tam pagrieziet to par 360 grādiem gareniski.

  - Novietojiet savu VAIO datoru uz plakanas virsmas, turiet to ar abām rokām, un pēc tam pagrieziet to par 360 grādiem šķērseniski.

  - Ja problēma vēl joprojām pastāv, izmantojiet VAIO datoru vietā, kur nav tik lielu magnētisko traucējumu.

Uz lapas sākumu